Dan Tanasă (AUR): Ciucă şi Ciolacu pregătesc o nouă lovitură, cu ajutorul UDMR
Purtătorul de cuvânt al AUR Dan Tanasă a avertizat că cei din "coaliţia terorii din Parlamentul României", compusă din PSD şi PNL, pregătesc o nouă şmecherie pentru acapararea puterii în stat, tot cu ajutorul UDMR.
După ce au modificat legea pentru a organiza alegerile prezidenţiale mai devreme, acum "UDMR face din nou jocurile PSD şi PNL, mai exact ale baronilor celor două partide. Nu îi interesează de inflaţie, de sărăcia tot mai mare din rândul populaţiei", prin faptul că liderul Uniunii Kelemen Hunor a depus în Legislativ un proiect prin care mandatul aleşilor locali este prelungit cu un an.
Astfel, baronii locali ar trebui să stea în funcţie cinci ani, nu patru cum prevede legea în vigoare, mai transmite Tanasă, potrivit unui comunicat de presă al partidului AUR.
"Aşa cum ne-a obişnuit, coaliţia se foloseşte de anexa sa UDMR pentru a pune monopol pe ţară, fără să piardă din punct de vede electoral. Iar totul este făcut în secret. Nu doar că nu au anunţat depunerea unui astfel de proiect, dar termenul de consultare, care durează cel puţin câteva zile în mod normal, se finalizează tot astăzi. Cu alte cuvinte, doar câteva ore stă proiectul în consultare publică, înainte să fie pus în procedură legislativă", a completat purtătorul de cuvânt al AUR
Reprezentanţii AUR solicită coaliţiei "să termine cu mascarada politică şi, dacă vor să arate că vor democraţie, să aprobe alegerea primarilor în două tururi!".
Tag-uri:
loading...
Ştirile orei
11 mar, 18:19
08 mar, 18:48
08 mar, 18:58
ECONOMICA.NET
DAILYBUSINESS.RO
STIRIDESPORT.RO
ROMANIATV.NET
FEMINIS.RO
ARTICOLE PE ACEEAŞI TEMĂ
x
25 sep, 10:27
25 sep, 09:57